Zoznam rekordov v udeľovaní Academy Awards

Toto je zoznam rekordov v udeľovaní Academy Awards.

Najúspešnejší držitelia Cien Akadémie 
 Najviac Oscarov celkovo získal Walt Disney – 26 (od roku 1931 do roku 1968)
 Najúspešnejšie filmy: Ben Hur (1959), Titanic (1997) a Pán prsteňov: Návrat kráľa (2003) – každý získal po 11 Oscarov
 Najviac Oscarov v hereckých kategóriách získala Katharine Hepburnová – 4 a to za postavy vo filmoch Ranná žiara (Morning Glory,1932/33), Hádaj, kto príde na večeru (Guess Who's Coming to Dinner, 1967), Lev v zime (The Lion in Winter, 1968) a Na zlatom jazere (On Golden Pond, 1981)
 Najviac Oscarov v kategórii réžia získal John Ford – 4 a to za réžiu filmov Denunciant (The Informer, 1935), Ovocie hnevu (The Grapes of Wrath, 1940), Bolo raz zelené údolie (How Green Was My Valley, 1941) a Tichý muž (The Quiet Man, 1952)
 Dosiaľ len tri filmy získali tzv. veľkú päťku Oscarov, t. j. za najlepší film, réžiu, scenár a za ženský a mužský herecký výkon v hlavnej úlohe. Boli to: Stalo sa jednej noci (It Happened One Night, 1934), Prelet nad kukučím hniezdom (One Flew Over the Cockoo's Nest, 1975) a Mlčanie jahniat (The Silence of the Lambs, 1991).

Kinematografia